
877. ЗАВЕРКА НА ПОКАНА-ДЕКЛАРАЦИЯ ЗА ИЗДАВАНЕ НА ВИЗА ЗА КРАТКОСРОЧНО ПРЕБИВАВАНЕ НА ЧУЖДЕНЕЦ В РЕПУБЛИКА БЪЛГАРИЯ

· Орган, който предоставя административната услуга – директорът на СДВР и директорите на ОДМВР.
· Звено за административно обслужване, приемащо документите и предоставящо информация за хода на преписката – Дирекция „Миграция“, гр.София бул.Кн.Мария Луиза 48, migration@mvr.bg, работно време от 08.30 до 17.30, тел. 029822968 или група „Миграция“ при ОДМВР Хасково гр.Хасково, бул.България № 85, haskovо@mvr.bg, работно време от 08.30 до 17.30, тел.038/640 394, 038/640 396
· Начин на заявяване на услугата – лично със заявление на гише в сектори/групи „Миграция“ при СДВР/ ОДМВР.
· Срок на действие на документа – 6 месеца.
· Орган, осъществяващ контрол върху дейността на органа по предоставянето на услугата – горестоящият административен орган.
· Ред, включително срокове за обжалване на действията на органа по предоставянето на услугата – по административен и съдебен ред. Индивидуалния административен акт може да бъде обжалван по реда на Административно процесуалния кодекс в 14 дневен срок от връчването му по административен ред пред по-горестоящия  административен орган и по съдебен ред пред съответния Административен съд.
· Електронен адрес за предложения във връзка с услугата – migration@mvr.bg, haskovо@mvr.bg.
· Начини на получаване на резултата от услугата – лично на гише в сектори/групи „Миграция“ при СДВР/ ОДМВР.




1. Правно основание: Наредба за условията и реда за издаване на визи и определяне на визовия режим

Чл. 17, ал. 2, 3, 4, 5 от Наредбата за условията и реда за издаване на визи и определяне на визовия режим

Необходими документи:

Поканата-декларация, изготвена от физическо лице за издаване на виза за краткосрочно пребиваване с цел частно посещение на чужденец в Република България, се изготвя по образец съгласно приложение № 3, заверена от нотариус и от службите за административен контрол на чужденците, при представяне на следните документи:
1. декларация за имотно състояние на канещото лице;
2. удостоверение за доходи, издадено от местоработата на канещото лице, или копие от данъчна декларация по чл. 50 от Закона за данъците върху доходите на физическите лица за предходната година с входящ номер от съответната териториална дирекция на Националната агенция по приходите.
Покана-декларация от физическо или юридическо лице, извършващо дейност по Търговския закон, за издаване на виза за краткосрочно пребиваване с цел бизнес отношения се изготвя по образец съгласно приложение № 4, подписана и подпечатана от канещото лице, заверена от нотариус и от службите за административен контрол на чужденците, при представяне на следните документи:
1. документи за актуалното състояние, като:
а) в случай на регистрация по Закона за търговския регистър актуалното състояние ще се проверява по служебен път съгласно чл. 23, ал. 4 от Закона за търговския регистър въз основа на посочен ЕИК, или
б) удостоверение за актуално състояние - оригинал или нотариално заверено копие, издадено от съответния съд не по-рано от 3 месеца преди подаване на заявлението, ако е неприложима буква "а";
2. копие от данъчна декларация на канещото лице за предходната година с входящ номер от съответната териториална дирекция на Националната агенция по приходите.
Покана-декларация от юридическо лице, регистрирано по Закона за юридическите лица с нестопанска цел, за издаване на виза за краткосрочно пребиваване с цел бизнес отношения се изготвя по образец съгласно приложение № 5, подписана и подпечатана от канещото лице, заверена от нотариус и от службите за административен контрол на чужденците, при представяне на следните документи:
1. удостоверение за актуално състояние на юридическото лице, издадено от съответния окръжен съд (със срок на валидност до 3 месеца);
Покана-декларация от представителство на чуждестранно юридическо лице, регистрирано по чл. 24 от Закона за насърчаване на инвестициите, за издаване на виза за краткосрочно пребиваване с цел бизнес отношения се изготвя по образец съгласно приложение № 6, подписана и подпечатана от канещото лице, заверена от нотариус и от службите за административен контрол на чужденците, при представяне на следните документи:
1. сертификат за актуално състояние на представителството, издадено от Българската търговско-промишлена палата (със срок на валидност до 3 месеца);
2. копие от удостоверение за регистрация в съответната териториална дирекция на Националната агенция по приходите.
За заверка на поканите-декларации по ал. 2 - 5 се заплаща такса съгласно Тарифа № 4 за таксите, които се събират в системата на Министерството на вътрешните работи по Закона за държавните такси.
Плащанията на административните услуги могат да се извършват чрез ПОС терминал на гишето на група „Миграция“.

Чл. 11. За заверка на покана-декларация по чл. 16, ал. 3 от Наредбата за условията и реда за издаване на визи и определяне на визовия режим, приета с Постановление № 82 на Министерския съвет от 2008 г. (ДВ, бр. 44 от 2008 г.), от физическото лице се събира такса в размер 5,11 евро.

(2) За заверка на покана-декларация по чл. 16, ал. 4 - 6 от Наредбата за условията и реда за издаване на визи и определяне на визовия режим от физическото или юридическото лице, извършващо дейност по Търговския закон, от юридическото лице, регистрирано по Закона за юридическите лица с нестопанска цел, или от представителството на чуждестранно юридическо лице, регистрирано по чл. 24 от Закона за насърчаване на инвестициите, се събира такса в размер 10,23 евро.



